«Галоўнае галасаваньне ішло не па сутнасьці пунктаў, а чыста з палітычных меркаваньняў. Гэта відавочна. Мы бачылі палітычны тэатар», — сказаў журналістам пасьля паседжаньня старшыня пастаяннай камісіі па міжнародных справах Палаты прадстаўнікоў Валер Варанецкі. — Вельмі небясьпечна, што сёньняшняе галасаваньне прадэманстравала пэўны падзел у Эўропе, нават у цывілізацыйным пляне. Ведаеце, гэта для прасторы АБСЭ вельмі кепскі знак. Мы ж маглі спакойна весьці дыялёг, але была зададзенасьць: «галасуем так». Хіба вы гэтага ня бачылі? Калі хаця б па адной папраўцы прайшлі нейкія зьмены, але гэтага не было. Была зададзенасьць. Вось ёсьць Заходняя Эўропа, а вось вы, усходняя, вы сёньня з намі не ў адну дудку сьпяваеце, сказалі яны. І таму вы, Расея, Беларусь і Азэрбайджан, мусіць падвяргацца абструкцыі"